Tööleruttajate virgutamine Vanemuise Kvinteti poolt II
#000000
Kui kuulute nende õnnelike hulka, kes võivad tööle jõuda kell 9 ja mitte kell 8, tulge tähistage seda 29. juunil Vanemuise Kvinteti esinemise saatel. Enda mängust täiesti mitteuniseid muusikuid saab lodi Jõmmu pardalt südalinnas kuulata ka kell 8.45 – siis tervitatakse Emajõelt linna päeva puhul neid Tartu tööleruttajaid, kes a) ausõna võivad kell 9 kontorisse jõuda b) on juba korralikult tööle hilinenud
#000001
Vanemuise Kvintett on asutatud 2014. aastal Vanemuise Sümfooniaorkestri professionaalsetest muusikutest. Kvinteti koosseisu kuuluvad sümfooniaorkestri viis kaunimat instrumenti – flööt, oboe, klarnet, fagott ja metsasarv. Selliseid puupuhkpillide koosseise koos metsasarvega on maailmas võrdlemisi vähe, kuna erinevate tämbritega pillide koostöö on keeruline ning pretensioonikas. Eestis võib selliseid kammeransambleid loendada ühe käe sõrmedel, olgugi et Eesti heliloojate seas on puhkpillikvinteti muusika loomine olnud populaarne. Vanemuise Kvinteti repertuaari kuuluvad valdavalt lõbusas võtmes puhkpillikvintetile seatud klassikaline ning popmuusika. Muusika mõjutab tugevalt inimeste mõtteid ja tundeid ning seetõttu on Vanemuise Kvinteti eesmärk pakkuda publikule kvaliteetset ja positiivset elamust.
#000002